Derby-Lewis weer in tronk aangevalClive Derby-Lewis Foto: news.howzit.msn.com Clive Derby-Lewis (78) is Sondag vir die tweede keer in aanhouding aangeval. Manelisi Wolela, ŉ woordvoerder van die departement van korrektiewe dienste (DKD), het Maandag gesê Derby-Lewis is deur ŉ ander gevangene in die Kgosi Mapuru-gevangenis in Pretoria aangeval. “Derby-Lewis het ŉ geringe besering aan sy rug opgedoen nadat hy met ŉ stuk glas aangeval is,” het Wolela gesê. “Hy word by die gevangenis se kliniek behandel. Die rede vir die aanval is nog nie bekend nie en word ondersoek.” Wolela het gesê dat Derby-Lewis Maandag ŉ hospitaal gaan besoek as deel van ŉ hofaansoek. “Die besering sal nie met die beplande hospitaalbesoek inmeng nie.” Derby-Lewis (78) en die sluipmoordenaar Janusz Walus is op 26 Februarie ook in die gevangenis aangeval. ŉ Gevangene het Derby-Lewis met ŉ skerpgemaakte lepel gesteek. Derby-Lewis is in 1993 tot 25 jaar tronkstraf gevonnis vir sy rol in die moord op Hani. Hy het ŉ vuurwapen gereël vir Walus, wat tans dieselfde vonnis uitdien. Altwee is aanvanklik doodstraf opgelê, maar dit is tot lewenslange tronkstraf verander toe die doodstraf in Suid-Afrika afgeskaf is. Lees ook: DKD ontken Derby-Lewis-berig Hof las dat Derby-Lewis na hospitaal oorgeplaas word Aanval op Derby-Lewis glo te doen met Waterkloof-2 Derby-Lewis en Walus sterk in hospitaal aan DKD bevestig aanval op Derby-Lewis en Walus Clive Derby-Lewis en Janusz-Walus glo in tronk aangeval